alexandrainst/scandi-wiki huggingface dataset:
Dysidinae

Dysidinae er en underfamilie av biller som borer i ved eller tørre matvarer. Noen arter har blitt spredt over store deler av jorden med treverk, blant annet møbler. De fleste artene lever i tropene. Undergruppen splintvedbiller (Lyctinae) ble tidligere regnet som en egen familie. Noen få arter er problematiske skadedyr.

Utseende 
Små til middelsstore (2 – 20 mm), langstrakte, nokså smale biller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. Hodet er kort og bredt med små fasettøyne. Hos underfamiliene splintvedbiller (Lyctinae) og Polycaoninae er hodet fremstrakt og godt synlig ovenfra, hos de andre undergruppene er det dekket av det hetteformede brystskjoldet. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. Brystskjoldet (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. Dekkvingene er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har ofte tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis 
De fleste av hettebillene borer i død ved. Særlig underfamilien splintvedbiller kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Skadedyr 
I tillegg til at noen arter kan ødelegge treverk, finnes det enkelte arter i denne familien som kan gjøre betydelig skade på lagrede, tørre matvarer. Det største problemet er den lille arten kornborebille (Rhyzopertha dominicana), som borer i tørt korn. Den har blitt spredt over det meste av verden, og kan også gjøre skade på andre tørre matvarer.

Systematisk inndeling 

 Ordenen biller, Coleoptera
 Underordenen Polyphaga
 Overfamilien [hette- og borebiller]], Bostrichoidea
 Familien hettebiller, Bostrichidae
 Underfamilien Dysidinae Lesne, 1921
 Slekten Apoleon Gorham, 1885 - én art	, sørlige Asia 
 Slekten Dysides Perty, 1832 - 2 arter, Sør-Amerika

Referanser

Eksterne lenker 
 

Biller formelt beskrevet i 1921
Hettebiller
Nikkelallergi

Nikkelallergi er type kontaktallergi som gir irritasjoner i huden eller også eksem av å være i direkte hudkontakt med nikkelholdige ting. Pasienter som lider av slik allergi kalles nikkelallergikere. 

Nikkel er et metallisk grunnstoff med kjemisk symbol Ni og atomnummer 28 og én av de vanligste årsakene til kontakteksem, altså eksem som utløses gjennom fysisk kontakt. Det er mest vanlig å oppdage slik allergi i 15–30 årsalderen. Som oftest utløses nikkelallergi først etter langvarig kontakt mellom hud og et nikkelholdig metall, og smykker og lignende er gjerne den vanligste utløsende årsaken.

Nikkelholdige smykker som bæres gjennom hull i øreflippene eller såkalt piercing er det som oftest gir eksem. Kjøkkenredskaper, brilleinnfatninger, mobiltelefoner, glidelåser, spenner, nåler, strikkepinner, knapper av metall, mynter, nøkler som er inneholder nikkel kan også gi irritasjon og eksem ved langvarig bruk eller ekstra stor ømfintlighet. Nikkel finnes dessuten i små mengder i enkelte matvarer, hårfargemidler, blekemidler, hvitt gull, platina og i enkelte importerte smykker av gull og sølv som er produsert utenfor Norge.

Enkelte yrkesutøvere synes mer utsatte for nikkelallergi enn andre. Dette gjelder for eksempel folk som jobber med mynter, låsesmeder, snekkere, metallarbeidere, mekanikere, murere, og frisører. Kvinner er dessuten mer utsatte enn menn.

Symptomene på nikkelallergi er kløe, rød flekker, prikker og mindre hevelser og blemmer. Ofte vil også huden kunne sprekke opp. En hudlegen kan ta en såkalt «lappetest» for endelig å stille diagnosen nikkelallergi.

Det finnes ingen godt behandling for nikkelallergi, så om man først er disponert må man holde seg unna gjenstander med nikkel. I noen tilfeller kan det brukes en salve for å dempe reaksjonen. Og har man først reagert én gang, så vil det komme reaksjoner hver gang man tar i bruk nikkel. Symptomene vil imidlertid som oftest gi seg etter 24–72 timer, når årsaken er fjernet.

Referanser 

Allergi
Sykdommer i hud og underhud
Premier League (andre betydninger)

Premier League er den øverste fotballdivisjonen i England.

Premier league kan også referere til:

Cricket 
 Indian Premier League

Fotball 
 Armensk Premier League
 Aserbajdsjan Premier League
 Bahraini Premier League
 Hviterussisk Premier League
 Belizisk Premier League
 Premier League Bosnia og Herzegovina
 Canadian Premier League
 Egyptiske Premier League
 Færøyenes Premier League
 League of Ireland Premier Division
 NIFL Premiership (Nord-Irland)
 Israelsk Premier League
 Kasakh Premier League
 Nord-koreansk Premier League
 Libanesisk Premier League
 Maltesisk Premier League
 National Premier League (Jamaica)
 Nigeriansk Premier League
 Primeira Liga (Portugal)
 Russisk Premier League
 Saudi Premier League
 Singapore Premier League
 Skotsk Premier League (1998–2013)
 Skotsk Premiership (2013–)
 Sudansk Premier League
 Syrisk Premier League
 Thai Premier League
 Ukrainsk Premier League
 Walisisk Premier League

Rugby 
 Premiership Rugby

Snooker 
 Premier League Snooker

Dart 
 Premier League Darts

Se også 
 1. divisjon

Fotballserier
Sportsterminologi
Tverrdalene (Oppland)

Tverrdalene (Oppland) omfatter de indre bygder av Gjøvik kommune.

"Til sammen har det med sikkerhet vært 21 kirker i Tverrdalene."

Stavkirkene i Tverrdalene
 Sigstad stavkirke på Biri
 Hunn stavkirke i Vardal
 Haug stavkirke i Vardal
 Bråstad stavkirke i Vardal
 Seegård stavkirke i Snertingdal
 Kirkerud stavkirke i Snertingdal

De gamle kirkene i Tverrdalene
 Hunn gamle kirke i Vardal
 Bråstad gamle kirke i Vardal
 Gavekirken i Snertingdal
 Vardal gamle kirke ved Haug
 Annekskirken ved Bjørke i Redalen

De nyere kirkene
 Nykirke i Snertingdal
 Gjøvik kirke
 Hunn kirke
 Bråstad kirke i Vardal
 Hunn nye kirke i Gjøvik
 Sykehuskirken på Gjøvik sykehus
 Engehaugen kirke i Gjøvik
 Seegård nye kirke i Snertingdal

Referanser 

Gjøviks geografi
Euderiinae

Euderiinae er en underfamilie av biller som borer i ved eller tørre matvarer. Gruppen omfatter bare én kjent art.

Utseende 
En liten (3-4 millimeter), slank, matt brunlige hettebille. I motsetning til mange andre medlemmer av denne familien er pronotum ganske smalt, og dekker ikke noe av hodet. Hodet er litt bredere enn pronotum, med store, utstående fasettøyne. Antennene er lett klubbeformede hos hunnen, hos hannen er den ytre delen delt i tre jevnlange, slanke grener. Pronotum er litt lengre enn bredt, nærmest hjertformet, litt tilspisset foran. Dekkvingene er jevnbrede, hver dekkvinge med fire knøler som står på en rekke. Beina er forholdsvis lange og slanke.

Levevis 
De fleste av hettebillene borer i død ved. Særlig underfamilien splintvedbiller kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Utbredelse 
Arten lever på New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien [hette- og borebiller]], Bostrichoidea
 Familien hettebiller, Bostrichidae
 Underfamilien Euderiinae Lesne, 1934
 Slekten Euderia Broun, 1880 - én art, New Zealand 
 Slekten Euderia squamosa Broun, 1880

Referanser

Eksterne lenker 
 

Biller formelt beskrevet i 1880
Hettebiller
New Zealands insekter
The Pest (1919)

The Pest er en amerikansk stumfilm fra 1919, regissert av Christy Cabanne.

Handling 
Den naive unge kvinnen Jigs Blodgett blir venn med Gene Giles, nevøen til en velstående dommer. Men John Harland frir til dommerens datter Blanche, i håp om å få tilgang til farens penger.

Blanche inviterer Jigs til en fest sammen med hennes mer sofiskerte venner, med hensikt å ydmyke Jigs og gjøre ham flau. Men ting går ikke helt slik Blanche hadde planlagt.

Skuespillere 
 Mabel Normand som Jigs
 John Bowers som Gene Giles
 Charles K. Gerrard som John Harland
 Alec B. Francis som dommer Fisher
 Leota Lorraine som Blanche Fisher
 Jack Curtis som Asher Blodgett
 Pearl Elmore som Amy Blodgett
 James Bradbury Jr. som Noisy Wilson
 Vera Lewis som en hushjelp

Referanser

Eksterne lenker 

Stumfilmer fra USA
Filmer fra 1919
Piccadilly Jim (1919)

Piccadilly Jim er en amerikansk stumfilm fra 1919, regissert av Wesley Ruggles.

Handling 
Den amerikanske avis-reporteren Jim Crockers sprø eskapader i London gjør ham beryktet, og han får kallenavnet «Piccadilly Jim». Men når han tilfeldigvis overhører sin amerikanske kusine Ann Chester gi sin ærlige mening om ham, bestemmer Jim seg for å returnere til Amerika i forsøk på å reformerere seg.

Men ute av stand til å finne seg fast arbeid i New York, reiser han hjem til sin ste-tante, fru Peter Pett, hvor han snart hjelper henne med å kidnappe den bortskjemte fetteren Ogden Pett. Men planene går ikke helt som de hadde trodd.

Skuespillere 
 Owen Moore som James Braithwaite Crocker / Piccadilly Jim
 Zena Keefe som Anne Chester
 George Bunny som Mr. Bingley Crocker
 William T. Hayes som Peter Pett
 Dora Mills Adams som Mrs. Peter Pett
 Alfred Hickman som Lord Wisebeach
 Reginald Sheffield som Ogden Pett
 Harlem Tommy Murphy som Jerry

Referanser

Eksterne lenker 

Stumfilmer fra USA
Filmer fra 1919
The Pointing Finger (1919)

The Pointing Finger er en amerikansk stumfilm fra 1919, regissert av Edward A. Kull og Edward Morrissey.

Handling 
Mary Murphy, den eldste jenta ved et barnehjem, stjeler en kjole og tre dollar. Deretter rømmer hun til storbyen. Grosset, institusjonens rektor, stjeler 10 000 dollar samme natt - og Mary blir mistenkt for dette tyveriet også. Mary klarer snart å finne seg jobb som assistent for entomolog William Saxton, etter at hun forandrer sitt eget utseende fordi professoren misliker attraktive og mote-riktig kledde unge kvinner.

Men hans nevø David legger etter hvert merke til hennes virkelige skjønnhet og blir forelsket i henne. Men Grosset ankommer professorens hjem, og truer med å avsløre henne - og Mary oppdager at Grosset forsøker å rane professorens pengeskap, men han legger skylden for dette på henne. Men Saxton hadde faktisk gjemt seg bak en gardin i rommet hele tiden, og fikk med seg alt som hadde skjedd. Grosset blir deretter arrestert, og Mary gifter seg med David kort tid senere.

Skuespillere 
 Mary MacLaren som Mary Murphy
 David Butler som David
 John Cook som William Saxton
 Carl Stockdale som Grosset
 Lydia Knott som Matron
 Charlotte Woods som Matrons assistent

Referanser

Eksterne lenker 

Stumfilmer fra USA
Filmer fra 1919
Stormester

Stormester, grand master eller grandmaster kan vise til:

Stillinger 
 Stormester (orden), leder av en orden

Rangering av ferdigheter 
 Stormester (skyting), høyeste rangering i konkurranseskyting innen IPSC tildelt basert på resultater
 Stormester (sjakk), høyeste tittel tildelt av FIDE basert på normerte kriterier for spillestyrke
 Grandmaster, den høyeste ferdighetsrangeringen i videospillet Overwatch 
 MWA Grand Master Award, utdelt av Mystery Writers of America
 World Grand Master (bridge), vedlikeholdt av World Bridge Federation

Kunst, underholdning og media 
 Stormester i jediordenen, en rang for spesialsoldater i George Lucas sitt fantasiunivers Star Wars
 Grossmejster (1972), sovjetisk dramafilm
Arian Engebø

Arianrhod Engebø (født 1994 i Førde i Norge), kjent som Arian Engebø, er en norsk journalist, radioprofil og programleder. Hun ble kåret til «årets unge radioprofil» under Radiodagene 2019 og har siden januar 2020 vært fast ansatt i NRK P3. Hun er programleder for Melodi Grand Prix 2023 sammen med Stian «Staysman» Thorbjørnsen.

Bakgrunn 
Engebø har mor fra Wales og far fra Bergen. Navnet hennes er walisisk, og Engebø snakker også walisisk. Hun vokste opp i Førde i Sunnfjord, og etter videregående tok hun en bachelorgrad i journalistikk ved Cardiff University. Hun var nynorskpraktikant i NRK i 2017–2018. Hun startet deretter som praktikant i NRK P3 på Tyholt i Trondheim og fikk sitt eget radioprogram, Arian, i 2019. Samme år ble hun kåret til «årets unge radioprofil» under de årlige Radiodagene. Hun ble fast ansatt i NRK P3 i januar 2020.

Siden har hun ledet flere store radio- og tv-show. Hun ledet programmet StudioP3, og i 2022 hun var programleder for VG-lista Rådhusplassen sammen med Nathan «Nate» Kahungu. Hun skal lede P3aksjonen i forbindelse med TV-aksjonen 2022, og Melodi Grand Prix 2023 sammen med Stian «Staysman» Thorbjørnsen.

Referanser

Eksterne lenker 
 

Programledere for NRK
Norske journalister
Programledere for Melodi Grand Prix
Personer fra Sunnfjord kommune
Personer fra Førde kommune
Sexualities

Sexualities er et britisk vitenskapelig tidsskrift innen kjønnsforskning, som utgis av Sage Publications. Det ble etablert i 1998 av bl.a. Ken Plummer, som var den første redaktøren. Redaktører per 2022 er Feona Attwood, Travis S. K. Kong og Roisin Ryan-Flood.

Tidsskriftet er med i indeksene Scopus og Social Sciences Citation Index. Ifølge Journal Citation Reports hadde det i 2021 en impact factor på  1,524. I Norge er det et nivå 2-tidsskrift i Kanalregisteret.

Referanser

Eksterne lenker

Kjønnsforskning
Britiske vitenskapelige tidsskrifter
Nivå 2-tidsskrifter
Omkamp med tiden

The Roaring Road (originaltittel: The Roaring Road) er en amerikansk stumfilm fra 1919, regissert av James Cruze og Frank Urson.

Rolleliste 
 Wallace Reid som Walter Thomas  Walden
 Ann Little som Dorothy Ward
 Theodore Roberts som J. D. Ward
 Guy Oliver som Tom Darby
 Clarence Geldert som Fred Wheeler

Referanser

Eksterne lenker 

Stumfilmer fra USA
Filmer fra 1919
Senter for kjønnsstudier

Senter for kjønnsstudier er et senter for tverrfaglige kjønnsstudier ved Universitetet i Stavanger. Det er en del av Det samfunnsvitenskapelige fakultet og er vertskap for det tverrfakultære Nettverk for tverrfaglig kjønnsforskning, som omfatter forskere fra hele UiS som arbeider med kjønnsperspektiver og feministisk teori. Det tverrfakultære nettverket for kjønnsforskning ved UiS ble opprettet ved den daværende Høgskolen i Stavanger i 2001. Leder for Senter for kjønnsstudier og Nettverk for tverrfaglig kjønnsforskning er professor Lene Myong, som tiltrådte i stillingen i 2016.

Historie
Senteret har røtter i Sentrum for feministisk teori, kvinne- og kjønnsforskning som ble etablert ved den daværende Høgskolen i Stavanger (HiS) i 2001, som et tverrfakultært nettverk og interessegruppe for alle med interesse for disse fagområdene ved HiS. Det ble videreført som Nettverk for feministisk teori og kjønnsforskning da høgskolen ble universitet i 2004. Nettverket hadde de første årene en daglig leder i deltidsstilling og i tillegg var det faglige deltidsstillinger ved tre fakulteter som var knyttet til nettverket. Senere fikk nettverket en egen faglig leder (førsteamanuensis/professor) i hel stilling. Nettverkets navn ble senere endret til Nettverk for kjønnsforskning. I 2019 ble Senter for kjønnsstudier etablert som en egen enhet. Dette falt sammen med en betydelig økning i ansatte og prosjekter. Samtidig ble Nettverk for tverrfaglig kjønnsforskning videreført som et tverrfakultært nettverk ved UiS, med Senter for kjønnsstudier som vertskap og kjerne. Per 2022 omfatter senteret og nettverket åtte stillinger ved senteret og 32 forskere i nettverket, med tilknytning til andre deler av UiS.

Wencke Mühleisen ble i 2008 ansatt som førsteamanuensis og leder for Nettverk for kjønnsforskning, fra 2011 som professor. Hun hadde stillingen til 2014. Lene Myong tiltrådte som professor og leder for Nettverk for kjønnsforskning i 2016, og ble senterleder for Senter for kjønnsstudier i forbindelse med omorganiseringen i 2019.

Senteret samarbeider med de andre kjønnsforskningssentrene ved UiO, UiB, NTNU, UiA og Nord universitet om nasjonal forskerskole i tverrvitenskapelig kjønnsforskning.

Senteret er også vertskap for Skeiv forskningsgruppe, som ledes av professor Elisabeth Lund Engebretsen, og som arbeider for å styrke samarbeid mellom forskere i lys av det nåværende geopolitiske landskapet med antikjønnpolitikk og angrep på demokratiet og minoriteter.

Professorer og førsteamanuenser
Elisabeth Lund Engebretsen, professor
Ingvil Hellstrand, førsteamanuensis
Wencke Mühleisen, professor og faglig leder
Lene Myong, professor og faglig leder/senterleder

Referanser

Universitetet i Stavanger
Ken Plummer

Ken Plummer (født 4. april 1946 i Palmers Green i London) er en britisk seksualitetsforsker og professor emeritus i sosiologi ved University of Essex. Han var i 1998 medgrunnlegger av tidsskriftet Sexualities, der han ble første redaktør. Hans forskning har blant annet fokusert på kritiske seksualitetsstudier, LHBT+-studier og flere kriminologiske temaer. Han regner seg som en kritisk humanist, som han beskriver i boken Critical Humanism: A Manifesto for the 21st Century. Han har utgitt rundt 15 bøker og over hundre vitenskapelige artikler.

Referanser

Eksterne lenker
Eget nettsted

Britiske sosiologer
Valget i Niedersachsen 2022

Valget i Niedersachsen 2022 ble avholdt 9. oktober 2022 og var det 19. valget til Niedersachsens landdag.

Valgsystem 

Landdagen ble valgt gjennom 87 valgkretser. I hver krets ble det valgt ett medlem av landdagen. Ytterligere 48 medlemmer ble valgt over partilister i delstaten, slik at landdagen skulle bestå av minst 135 medlemmer.

Vinnere av et direktemandat i valgkretsene beholdt sin plass i parlamentet. Det var imidlertid resultatet av listevalgene som avgjorde maktforholdet i parlamentet. 

Direktevalgte medlemmer av et parti som overskred partiets andel av parlamentet, i henhold til listevalget, ble kalt overskuddsmandater. De øvrige partiene mottok kompensasjon for overskuddsmandater i form av utjevningsmandater. Det gjaldt en sperregrense på fem prosent.

Valgperioden var fem år. Stemmerettsalderen er 16 år mens valgbarhetsalderen var 18 år.

Valgresultat 
Ordningen med utjevningsmandater medførte at delstatsparlamentet fikk 146 medlemmer.

Referanser 

Valg i 2022
Delstatsvalg i Tyskland
2022 i Tyskland
Rustlers (1919)

Rustlers er en amerikansk stumfilm fra 1919, regissert av Reginald Barker.

Handling 
En agent fra myndighetene infiltrerer en kriminell gjeng. Men han er så effektiv til dette, at han blir mistenkt for å være en kjeltring - og derfor må han reddes fra en lynsjing.

Skuespillere 
 Pete Morrison som Ben Clayburn
 Helen Gibson som Nell Wyndham
 Jack Woods som Sheriff Buck Farley
 Hoot Gibson som en assisterende Sheriff

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Splintvedbiller

Splintvedbiller (Lyctinae) er en underfamilie av biller som borer i ved. Noen arter har blitt spredt over store deler av jorden med treverk, blant annet møbler. De fleste artene lever i tropene. Gruppen ble tidligere regnet som en egen familie. Noen få arter er problematiske skadedyr.

Utseende 
Små, smale, gjerne rødlige biller. Kroppen er nokså sylindrisk. Antennene er svakt klubbeformede.

Levevis 
Splintvedbillene kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Skadedyr 
Disse artene kan gjøre betydelig skade på møbler og annet treverk i hus.

Utbredelse 
I Norge forekommer én art utendørs, ytterligere tre arter er påtruffet innendørs.

Systematisk inndeling  

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien splintvedbiller, Lyctinae Latreille, 1802 – før regnet som egen familie
 Stammen  Lyctini Latreille, 1802
 Slekten Acantholyctus Lesne, 1924
 Slekten Lycthoplites Lesne, 1925
 Slekten Lyctodon Lesne, 1937
 Slekten Lyctoxylon Reitter, 1878
 Slekten Lyctus Fabricius, 1792 - i Norge:
 parkettbille, Lyctus brunneus (Stephens, 1830) – bare funnet innendørs i Norge
 eikesplintbille Lyctus linearis (Goeze, 1777)
 Slekten Minthea Pascoe, 1863 - i Norge:
 Minthea rugicollis (Walker, 1858) – bare funnet innendørs i Norge
 Stammen Trogoxylini Lesne, 1921
 Slekten Cephalotoma Lesne, 1911
 Slekten Lyctoderma Lesne, 1911
 Slekten Lyctopsis Lesne, 1911
 Slekten Phyllyctus Lesne, 1911
 Slekten Tristaria Reitter, 1878
 Slekten Trogoxylon LeConte, 1862
 flathettebille Trogoxylon impressum (Comolli, 1837) – bare funnet innendørs i Norge

Referanser

Eksterne lenker 
 

Biller formelt beskrevet i 1802
Hettebiller
Mari-Marthe Aamold

Mari-Marthe Aamold (født 1992) er en norsk medieleder. Hun har fra 2020 har vært daglig leder og økonomidirektør i Schibsted-avisene Bergens Tidende og Stavanger Aftenblad.

Aamold ble i 2021 tildelt prisen «Årets medieledertalent» av Medienettverket. I juryens begrunnelse het det at Aamold «har forstått at silotenkningens tid er forbi, og at de som lykkes, er de som jobber på tvers av faggrupper og får det beste ut av tverrfaglige team på veien mot målet». Juryen trakk også frem at hun er «meget sterk analytisk og har en unik evne til å omsette komplekse problemstillinger til en forståelig kontekst som det så kan handles etter». Samme år var hun å finne på Kapitals liste over «40 under 40».

Referanser

Eksterne lenker
Alvarenganiellinae

Alvarenganiellinae er en artsfattig underfamilie av små, vedborende biller.

Utseende 
Middelsstore, avlange, blanke, brunrøde borebiller. De kjennes lett på at pronotum har en lang, krum, skarp pigg ved forhjørnene.

Levevis

Utbredelse 
Gruppen er kjent fra den neotropiske økosonen og fra Hawaii.

Systematisk inndeling  

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien Alvarenganiellinae Viana & Martínez, 1971
 Slekten Dasytanobium Pic, 1902 (synonym Alvarenganiella)
 Dasytanobium inaequale Pic, 1902
 Dasytanobium monstrosum Pic, 1910
 Dasytanobium timberlakei (Perkins, 1921)

Referanser

Kilder

Eksterne lenker 
 

Borebiller
Biller formelt beskrevet i 1902